ሊቀመንበር ሊ ዛንሹና ጠቅላይ ሚኒስትር በሁለትዮሽ ቀጠናዊና ዓለም አቀፍ ጉዳዮች ዙሪያ ተወያዩ
የቻይና ብሔራዊ ህዝባዊ ኮንግረስ ሊቀመንበር ሊ ዛንሹ እና ጠቅላይ ሚኒስትር ዶክተር አብይ አህመድ በሁለትዮሽ፣ ቀጠናዊና አለም አቀፍ ጉዳዮች ዙሪያ ውይይት አድርገዋል፡፡ጠቀላይ ሚኒስትሩ የቻይና ብሔራዊ ህዝባዊ ኮንግረስ ሊቀመንበር ሊ ዛንሹን በጽህፈት ቤታቸው ተቀብለው አነጋግረዋል፡፡ውይይቱ በዋናነት በሁለቱ አገራት መካከል ያለውን እስትራቴጂያዊ ግንኙነትና ትብብርን አጠናክሮ መቀጠልና የበለጠ ከፍ ወዳለ ደረጃ ማድረስን ዓላማ ያደረገ ነው፡፡ጠቅላይ ሚኒስትር ዶክተር አብይ በቻይና ጉብኝት እንዲያደርጉ ከቻይና ፕሬዚዳንት ሺ ጂንፒንግ የተላከላቸውን ግብዣ ያደረሱ ሲሆን ጠቅላይ ሚኒስትሩም ግብዣውን እንደተቀበሉ ከጠቅላይ ሚኒስትር ጽህፈት ቤት ያገኘነው መረጃ አመላክቷል፡፡ 